**Daniel Tjärnqvist** (s. 14. lokakuuta 1976 Uumajan kunta, Ruotsi) on ruotsalainen jääkiekkoilija, joka voitti urallaan olympiakultaa ja neljä MM-mitalia. Hän pelasi urallaan Ruotsin pääsarjassa, SM-liigassa, NHL:ssä, Venäjän pääsarjassa ja KHL:ssä sekä Saksan DEL-liigassa. Tjärnqvist voitti Jokereissa Suomen-mestaruuden 1997 ja Djurgårdenissa Ruotsin-mestaruuden 2000 ja 2001. NHL:ssä Tjärnqvist edusti Atlanta Thrashersia, Minnesota Wildia, Edmonton Oilersia ja Colorado Avalanchea.

Ura
---

### Seurajoukkueissa

Tjärnqvist aloitti Elitserienissä pääsarjauransa kaudella 1994–1995 Röglen joukkueessa. Florida Panthers varasi Tjärnqvistin numerolla 88 NHL:n vuoden 1995 varaustilaisuudessa. Hän jatkoi Röglessä vielä seuraavan kauden. Tjärnqvist siirtyi kaudeksi 1996–1997 Suomen SM-liigaan Jokereihin. Hänestä tuli ensimmäinen ruotsalainen SM-liigan voittaja.

Kaudeksi 1997–1998 Tjärnqvist palasi Elitserieniin Djurgårdenin joukkueeseen, jossa hän voitti hopeaa. Kaudella 1999–2000 hän voitti Ruotsin mestaruuden. Seuraavalla kaudella tuli toinen mestaruus, Ruotsin tähdistökentälliseen valinta ja puolustajien pistepörssin voitto pudotuspeleissä. Tjänqvist siirtyi NHL:n Atlanta Thrashersiin kaudeksi 2001–2002. Kaudella 2002–2003 Tjärnqvist sai Atlantan puolustajista eniten jääaikaa, 27 minuuttia. Kaudella 2003–2004 hän teki NHL:ssä piste-ennätyksensä 20 pistettä. NHL:n työsulkukauden 2004–2005 ajaksi Tjärnqvist palasi Ruotsiin Elitserienin Djurgårdeniin. Kauden 2005–2006 Tjärnqvist pelasi NHL:ssä Minnesota Wildissä.

Tjärnqvist allekirjoitti 6. heinäkuuta 2006 yhden vuoden sopimuksen Edmonton Oilersin kanssa. Hän pelasi Oilersissa kauden alun hyvin ja oli joukkueen neljän parhaimman puolustajan joukossa, kunnes loukkaantui marraskuussa. Hän pystyi pelaamaan häpyluuvamman takia lopulta vain 37 peliä. Oilers ei tarjonnut kauden jälkeen jatkosopimusta Tjärnqvistille, ja kauden 2007–2008 hän pelasi Venäjän jääkiekon superliigassa Lokomotiv Jaroslavlin joukkueessa. Ennen tätä ilmoitettiin, että Tjärnqvistillä on sopimus Ak Bars Kazanin kanssa.

Kaudeksi 2008–2009 Tjärnqvist siirtyi vapaana agenttina Colorado Avalancheen vuoden sopimuksella. Tjärnqvist pelasi Coloradon joukkueessa vain 37 ottelua, joissa hän saavutti neljä tehopistettä. Useassa ottelussa hän ei mahtunut Coloradon kokoonpanoon, ja lisäksi häneltä jäi väliin toistakymmentä ottelua loukkaantumisten takia. Vapaana agenttina ollut Tjärnqvist siirtyi kaudeksi 2009–2010 Venäjän KHL-liigaan Lokomotiv Jaroslavlin joukkueeseen.

Jaroslavlissa Tjärnqvist pelasi kaksi kautta. Kaudella 2010–2011 hän pystyi pelaamaan vain 24 ottelua runkosarjassa saatuaan aivotärähdyksen Denis Kuljašin taklauksesta. Tjärnqvist palasi neljän kuukauden pelaamattomuuden jälkeen pudotuspeleihin, joissa pelasi 10 ottelua. Kauden jälkeen hän jätti Venäjän ja palasi toisen kerran Djurgårdeniin, Ruotsin Elitserieniin. Djurgårdenissa Tjärnqvist teki runkosarjassa 14 pistettä 45 ottelussa ja karsintasarjassa neljä pistettä kymmenessä ottelussa, mutta Djurgården tippui Allsvenskaniin. Kauden jälkeen Tjärnqvist solmi sopimuksen Saksan DEL-liigassa pelaavaan Kölner Haieen.

Tjärnqvist edusti kölniläistä joukkuetta kolmen kauden ajan ja teki kahdesti sinne jatkosopimuksen. Ensimmäisellä kaudellaan Kölnissä Tjärnqvist teki 28 pistettä 49 pistettä. Kahdella seuraavalla kaudella pisteitä kertyi hieman vähemmän. Köln pelasi sekä keväällä 2013 että 2014 DEL-liigan finaaleissa, mutta hävisi ne kummallakin kerralla. Tjärnqvistin viimeisellä kaudella Köln ei päässyt edes pudotuspeleihin. Tjärnqvist vapautettiin tuon kauden jälkeen sopimuksestaan. Hän oli seuraavan kauden pelaamatta ja ilmoitti kesällä 2016 lopettavan pelaajauransa.

### Maajoukkue

Tjärnqvist pelasi ensimmäisen kerran Ruotsin paidassa alle 18-vuotiaiden EM-kilpailuissa vuonna 1994. Hän voitti turnauksessa kultaa. Seuraavana vuonna hän edusti maataan nuorten MM-kisoissa ja oli voittamassa pronssia. Vuonna 1996 hän oli voittamassa hopeaa. Tjärnqvist teki debyyttinsä Ruotsin A-maajoukkueessa arvoturnauksessa vuoden 2000 Venäjän kilpailuissa. Vuoden 2001 MM-kilpailuissa hän pelasi seitsemän ottelua ja teki tehopisteet 0+6. Hän voitti kisoista pronssia.

Vuoden 2002 MM-kisoissa Tjärnqvist oli puolustajien pistepörssin viides ja turnauksen parhaaksi valittu puolustaja. Tjärnqvist voitti lisäksi pronssia. Tjärnqvist oli Ruotsin mukana MM-kilpailuissa myös vuosina 2003 ja 2004, jolloin hän oli voittamassa hopeaa.

Syksyllä 2004 pelatussa jääkiekon maailmancupissa Tjärnqvist oli jälleen mukana Ruotsin joukkueessa. Seuraavaksi hän oli Ruotsin kokoonpanossa vuoden 2006 Torinon talviolympialaisissa. Hän voitti joukkueen mukana kultaa ja teki tehopisteet 2+1.

### Valmentajana

Tjärnqvist aloitti kaudella 2021–2012 Djurgårdenin kehitysvalmentajana tavoitteena nuorten pelaajien kehittäminen. Vuonna 2021 ilmoitettiin myös, että Tjärnqvist toimii talviparalympialaisissa 2022 Ruotsin kelkkajääkiekkomaajoukkueen apuvalmentajana.

Muuta
-----

Tjärnqvistin nuorempi veli Mathias Tjärnqvist on myös entinen NHL-pelaaja.

Tilastot
--------


|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1992–1993 | Rögle BK | jun. | 7 | 1 | 0 | 1 | 0 |  |  |  |  |  |  |  |  |  |  |  |  |  |  |  |  |  |
| 1993–1994 | Rögle BK | jun. |
| 1994–1995 | Rögle BK | SEL | 18 | 0 | 1 | 1 | 2 |  |  |  |  |  |  |  |  |  |  |  | JMM | 7 | 0 | 0 | 0 | 2 |
|  | Rögle BK | 1. div | 15 | 2 | 4 | 6 | 0 | 11 | 4 | 0 | 4 | 0 |  |  |  |  |  |  |  |  |  |  |  |  |
|  | Rögle BK | jun. | 11 | 1 | 5 | 6 | 8 |  |  |  |  |  |  |  |  |  |  |  |  |  |  |  |  |  |
| 1995–1996 | Rögle BK | SEL | 22 | 1 | 7 | 8 | 6 |  |  |  |  |  |  |  |  |  |  |  | JMM | 5 | 2 | 2 | 4 | 0 |
|  | Rögle BK | 1. div | 18 | 5 | 16 | 21 | 6 | 11 | 1 | 4 | 5 | 4 |  |  |  |  |  |  |  |  |  |  |  |  |
| 1996–1997 | Jokerit | SML | 44 | 3 | 8 | 11 | 4 | 9 | 0 | 3 | 3 | 4 | Kanada-malja |  |  |  |  |  |  |  |  |  |  |  |
|  | Jokerit | EHL | 6 | 1 | 1 | 2 | 2 |  |  |  |  |  |  |  |  |  |  |  |  |  |  |  |  |  |
| 1997–1998 | Djurgårdens IF | SEL | 40 | 5 | 9 | 14 | 12 | 15 | 1 | 1 | 2 | 2 |  |  |  |  |  |  |  |  |  |  |  |  |
| 1998–1999 | Djurgårdens IF | SEL | 40 | 4 | 3 | 7 | 16 | 4 | 0 | 0 | 0 | 2 |  |  |  |  |  |  |  |  |  |  |  |  |
|  | Djurgårdens IF | EHL | 5 | 1 | 0 | 1 | 2 |  |  |  |  |  |  |  |  |  |  |  |  |  |  |  |  |  |
| 1999–2000 | Djurgårdens IF | SEL | 42 | 3 | 16 | 19 | 8 | 5 | 0 | 0 | 0 | 2 | Le Mat-pokalen |  |  |  |  |  | MM | 7 | 1 | 1 | 2 | 0 |
| 2000–2001 | Djurgårdens IF | SEL | 45 | 9 | 17 | 26 | 26 | 16 | 6 | 5 | 11 | 2 | Le Mat-pokalen |  |  |  |  |  | MM | 9 | 0 | 6 | 6 | 6 |
| 2001–2002 | Atlanta Thrashers | NHL | 75 | 2 | 16 | 18 | 14 |  |  |  |  |  |  |  |  |  |  |  | MM | 9 | 3 | 2 | 5 | 0 |
| 2002–2003 | Atlanta Thrashers | NHL | 75 | 3 | 12 | 15 | 26 |  |  |  |  |  |  |  |  |  |  |  | MM | 8 | 1 | 2 | 3 | 8 |
| 2003–2004 | Atlanta Thrashers | NHL | 68 | 5 | 15 | 20 | 20 |  |  |  |  |  |  |  |  |  |  |  | MM | 9 | 1 | 1 | 2 | 0 |
| 2004–2005 | Djurgårdens IF | SEL | 49 | 12 | 12 | 24 | 30 | 12 | 2 | 5 | 7 | 10 |  |  |  |  |  |  | MC | 3 | 0 | 0 | 0 | 2 |
| 2005–2006 | Minnesota Wild | NHL | 60 | 3 | 15 | 18 | 32 |  |  |  |  |  |  |  |  |  |  |  | OK | 8 | 2 | 1 | 3 | 4 |
| 2006–2007 | Edmonton Oilers | NHL | 37 | 3 | 12 | 15 | 30 |  |  |  |  |  |  |  |  |  |  |  |  |  |  |  |  |  |
| 2007–2008 | Lokomotiv Jaroslavl | RSL | 18 | 1 | 2 | 3 | 14 | 8 | 0 | 4 | 4 | 4 |  |  |  |  |  |  |  |  |  |  |  |  |
| 2008–2009 | Colorado Avalanche | NHL | 37 | 2 | 2 | 4 | 8 |  |  |  |  |  |  |  |  |  |  |  |  |  |  |  |  |  |
| 2009–2010 | Lokomotiv Jaroslavl | KHL | 54 | 3 | 7 | 10 | 26 | 17 | 0 | 3 | 3 | 8 |  |  |  |  |  |  |  |  |  |  |  |  |
| 2010–2011 | Lokomotiv Jaroslavl | KHL | 24 | 3 | 4 | 7 | 12 | 10 | 3 | 3 | 6 | 12 |  |  |  |  |  |  |  |  |  |  |  |  |
| 2011–2012 | Djurgårdens IF | SEL | 45 | 4 | 10 | 14 | 22 | - | - | - | - | - |
| 2012–2013 | Kölner Haie | DEL | 49 | 6 | 22 | 28 | 51 | 12 | 1 | 5 | 6 | 2 |
| 2013–2014 | Kölner Haie | DEL | 52 | 5 | 12 | 17 | 41 | 17 | 2 | 5 | 7 | 2 |
| 2014–2015 | Kölner Haie | DEL | 51 | 2 | 8 | 10 | 20 | - | - | - | - | - |
| 6 kautta | yhteensä | NHL | 352 | 18 | 72 | 90 | 130 | - | - | - | - | - | **aikuisten arvokisat** | 53 | 8 | 13 | 21 | 20 |
| 8 kautta | yhteensä | SEL | 301 | 38 | 75 | 113 | 122 | 52 | 9 | 11 | 20 | 18 |
| 3 kautta | yhteensä | DEL | 152 | 13 | 42 | 55 | 112 | 29 | 3 | 10 | 13 | 4 |

Lähteet
-------

* Daniel Tjärnqvist Eurohockey-sivustolla (englanniksi)
* Daniel Tjärnqvist The Internet Hockey Databasessa (englanniksi)
* Daniel Tjärnqvist Legends of Hockey -sivustolla (englanniksi)

### Viitteet

1. ↑  1995 NHL Entry Draft *hockeydb.com*. Internet Hockey Database. Viitattu 8.9.2009. (englanniksi)
2. 1 2 3 4 5 6 7 8 9  Daniel Tjärnqvist *Eliteprospects.com*. Rogers Sportsnet. Viitattu 8.9.2009.  (englanniksi)
3. ↑  36 Daniel Tjärnqvist *angelfire.com*. Viitattu 8.9.2009.
4. ↑  Oilers obtain free-agent Daniel Tjarnqvist *oilers.nhl.com*.  7.6.2006. Edmonton Oilers. Viitattu 8.9.2009. [vanhentunut linkki] (englanniksi)
5. ↑  Jim Matheson: Tjarnqvist jumps to Russian league *canada.com*.  23.8.2007. Canwest News Service. Viitattu 8.9.2009.  (englanniksi)
6. ↑  Colorado Avalanche sign defenceman Daniel Tjarnqvist to one-year deal *The Hockey News*. Transcontinental.  Arkistoitu 14.10.2008. Viitattu 8.9.2009.  (englanniksi)
7. ↑  Stancher, Craig: Tjarnqvist Capitalizes on Opportunity *coloradoavalanche.com*.  27.11.2008. Colorado Avalanche Hockey team. Viitattu 9.4.2011.  (englanniksi)
8. ↑  Player Bio – Daniel Tjarnqvist *The Hockey News*. Transcontinental.  Arkistoitu 10.3.2016. Viitattu 8.9.2009.  (englanniksi)
9. ↑
10. ↑  Pettersson, Robert: Tjärnqvist återvänder till DIF *Hockeysverige.se*.  27.6.2011. Viitattu 20.7.2011. (ruotsiksi)
11. ↑  Bodin, Uffe: Tjärnqvist simmar med hajarna *Hockeysverige.se*.  11.5.2012. NewsMe. Viitattu 15.5.2012. (ruotsiksi)
12. ↑  Tjärnqvist får lämna Köln *Kristianstadsbladet*.  10.3.2015. Viitattu 24.10.2021. (ruotsiksi)
13. ↑  Larsson, Emil: Tjärnqvists fina avskedsbrev *Aftonbladet*.  1.6.2016. Viitattu 24.10.2021. (ruotsiksi)
14. ↑  Defenseman Scoring Leaders *iihf.com*. IIHF. Viitattu 8.9.2009.  (englanniksi)
15. ↑  Talent development för säsongen 2021/2022 Djurgården Hockey. Viitattu 24.10.2021. (ruotsiksi)
16. ↑  Daniel Tjärnqvist ska leda landslaget till Paralympics Svenska Parasportförbundet och Sveriges Paralympiska Kommitté.  Arkistoitu 24.10.2021. Viitattu 24.10.2021. (ruotsiksi)
17. ↑  Rögle hoppas på Tjärnqvist-bröderna *hockeysverige.se*. Viitattu 8.9.2009.  (ruotsiksi)
18. ↑  Daniel Tjarnqvist statistics and profile Hockey Database. Viitattu 7.4.2011. (englanniksi)
19. ↑  Player -- Daniel Tjarnqvist Legends of Hockey. Viitattu 7.4.2011. (englanniksi)
20. ↑  Daniel Tjarnqvist profile and statistics Eurohockey. Viitattu 7.4.2011. (englanniksi)